Document ID: 32006R0851

UREDBA KOMISIJE (ES) št. 851/2006
z dne 9. junija 2006
o določitvi vsebine postavk v računovodskih obrazcih iz Priloge I k Uredbi Sveta (EGS) št. 1108/70
(Kodificirana različica)
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 1108/70 z dne 4. junija 1970 o uvedbi računovodskega sistema izdatkov za infrastrukturo v železniškem in cestnem prometu ter prometu po celinskih plovnih poteh (1), in zlasti člena 9(1) uredbe,
ob upoštevanju naslednjega:
(1)
Uredba Komisije (EGS) št. 2598/70 z dne 18. decembra 1970 o določitvi vsebine postavk v računovodskih obrazcih iz Priloge I k Uredbi Sveta (EGS) št. 1108/70 z dne 4. junija 1970 (2) je bila večkrat bistveno spremenjena (3). Zaradi jasnosti in racionalnosti bi bilo treba navedeno uredbo kodificirati.
(2)
Komisija je odgovorna za usklajevanje vseh del, ki se pojavijo na podlagi Uredbe (EGS) št. 1108/70. Komisija je odgovorna zlasti za določitev vsebine postavk v računovodskih obrazcih iz Priloge I k tej uredbi. Treba je sprejeti ustrezne določbe, da se zagotovi enotna uporaba računovodskih obrazcev med različnimi državami članicami in za razne načine prevoza.
(3)
Ukrepi, ki jih je treba sprejeti, bi morali vključevati opredelitev pojma „infrastruktura“ za vsak način prevoza, z natančno določitvijo naprav, stavb in opreme, ki jih ta pojem zajema, in natančno določitev vrste izdatka, ki ga je treba vpisati v postavke v računovodskih obrazcih -
SPREJELA NASLEDNJO UREDBO:
Člen 1
Vsebina postavk v računovodskih obrazcih iz Priloge I k Uredbi (EGS) št. 1108/70 se določi v skladu s Prilogama I in II k tej uredbi.
Člen 2
Uredba (EGS) št. 2598/70 se razveljavi.
Sklici na razveljavljeno uredbo, se upoštevajo kot sklici na to uredbo in se berejo v skladu s primerjalno tabelo v Prilogi IV.
Člen 3
Ta uredba začne veljati na dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 9. junija 2006

Labels: 8
4
15